Nied

Nied er en elv i Lorraine i Frankrike og Saarland i Tyskland, og en av sideelvene til Saar fra venstre. Den har sitt utspring der elvene Nied Allemande («Tyske Nied») og Nied Française («Fransk Nied») renner sammen ved Condé-Northen. 

Nied Française er den største av de to, og er 50 km lang, med kilde nær Morhange. En annen by langs Nied Française er Pange. Nied Allemande er 57 km lang med utspring i Seingbouse, øst for Saint-Avold. En annen by ved Nied Allemande er Faulquemont. 

Resten av Nied er 55 km lang, hvorav 16 km renner i Tyskland. Den renner gjennom Bouzonville og munner ut i Saar ved Rehlingen-Siersburg.

Kategori:Elver i Frankrike
Kategori:Elver i Saarland
Kategori:Mosels vassdragsområde
Kategori:Grand Ests geografi
Kategori:Moselle